VEGA Klub præsenterer  
Internationale radiovinyl-krigere og metal afterparty i VEGA Klub   
*Weekenden i VEGA Klub har et hæsblæsende program. WaxWarriors indtager fredag aften Ideal Bar, hvor de vender funky vinylplader sammen med den belgiske dj Groove Riddim. Lørdag slutter VEGAs heldagsfestival When Copenhell Freezes Over af med afterparty i Ideal Bar.*

**Fredag – WaxWarriors**

Denne aften i VEGA Klub bliver hostet af Lan Bang, som er den ene halvdel af den engelske duo WaxWarriors, der har deres ugentlige gang i radioprogrammet U Got BANG’ed’.

WaxWarriors er gæve vinyl-krigere, der spiller lækre lakskiver med sprød lyd. De bevæger sig hovedsageligt inden for den funky ende af deep house, som de krydrer med et sprødt disco/funk vibe.

Hovednavnet til deres første klubaften i VEGA Klub på 1210’erne er belgiske [Groove Riddim](https://www.facebook.com/GrooveRiddim/?fref=ts). En young gun på bare 25 år med gamle musikalske rødder, der rækker helt tilbage til start- og midt 90’ernes Jersey, NY og UK house - ingen nævnt, ingen glemt.

Som ekstra krydderi på aftenens menu har arrangørerne fået danske [Chesperito](https://www.facebook.com/thechesperito/) til at komme ind og hjælpe os med at få stemningen helt på plads.

**Lørdag – When Copenhell Freezes Over Afterparty**  
På lørdag bliver det hårdt og tungt i VEGA, når When Copenhell Freezes Over indtager Folkets Hus. Publikum bliver revet godt rundt i de hårde genrer med en håndfuld spirende, danske bands fra hardrockens og metallens sorte, beskidte muld. Festen fortsætter efterfølgende i VEGA Klub, hvor der er officielt afterparty.  **Fakta om weekenden i VEGA Klub:**

**VEGA Klub: WaxWarriors**  
Fredag den 29. januar 2016 kl. 23.00

Ideal Bar, Enghavevej 40, 1674 Kbh. V

Entré 40 kr.

Læs mere om arrangementet.

**VEGA Klub: When Copenhell Freezes Over Afterparty**Lørdag den 30. januar 2016 kl. 23.00

Ideal Bar, Enghavevej 40, 1674 Kbh. V

Fri entré.

Læs mere om arrangementet.